OzLabs/hebrew-wiki-articles huggingface dataset:
בגידת האינטלקטואלים

בגידת האינטלקטואלים (La Trahison des Clercs), היא ספר מאת המסאי הצרפתי ז'יליין בנדה שפורסם לראשונה ב-1927 ומבקר אינטלקטואלים בתחילת המאה העשרים בטענה שאלו נכנעים לאינטרסים של מעמד, דעת הקהל, המדינה וקבוצות בעלות כוח, במקום לדבוק באמת ובמוסר אוניברסלי.

הספר תורגם לאנגלית ב-1928 על ידי המשורר והסופר האנגלי ריצ'רד אלדינגטון. המהדורה האמריקאית נקראה "בגידת האינטלקטואלים", ואילו המהדורה הבריטית נקראה "הבגידה הגדולה". הספר פורסם מחדש ב-1946 עם הקדמה ארוכה מאת המחבר, ופורסם מחדש מאז כמה פעמים ובכמה שפות. מהדורה חדשה יצאה ב-1975 עם ההקדמה מאת המיקרוביולוג זוכה פרס נובל לרפואה אנדרה לווף. תרגומו של אלדינגטון לאנגלית פורסם מחדש ב-2006 עם הקדמה חדשה מאת רוג'ר קימבל . הספר תורגם לעברית בשנת 2020 בידי ניר רצ'קובסקי בהוצאת כרמל.

החיבור הפולמוסי תקף את האינטלקטואלים האירופים במאות התשע עשרה והעשרים על שפנו לפוליטיקה ואידאולוגיות. בנדה מבקר אותם על כך שהם התרחקו מערכים אוניברסליים, כלומר החיפוש אחר יופי, אמת וצדק, ערכים שהוא מגדיר סטטיים ורציונליים. בנדה מבקר אותם על שהפכו למגיני הלאומנות, המיליטריזם והגזענות.

בנדה כתב "אפשר לומר שהודות לאינטלקטואלים האנושות עשתה את הרע במשך אלפיים שנים, אבל כיבדה את הטוב. סתירה זאת הייתה אות כבוד למין האנושי, והיוותה את הסדק שדרכו יכלה הציוויליזציה לעבור ולבוא לעולם". לעומת זאת הוא גינה בחריפות את ״האינטלקטואלים המודרניים״, בעידן עליית הלאומים. לדעתו בתקופה זו האמת נגזרה לראשונה רק מאינטרסים כמו האינטרס הלאומי, מעמדי, גזעני או מתועלת הקשורה במולדת, באומה, באינטרס כלכלי, והצדק נחשב כראוי, רק כל עוד הוא כפוף לנסיבות הלאומיות ומשרת את עניינם של בעלי הכוח.

בנדה טען את הביקורות הקשות ביותר שלו כלפי חבריו הצרפתים שארל מוראס מוריס בארס. בנדה הגן על ההשקפה המדודה והחסרת תשוקה של הציוויליזציה הקלאסית ועל האינטרנציונליזם של הנצרות המסורתית.

בסוף הספר, בנדה חוזה בקדרות שהגברת הדחף ה"ריאליסטי" לשליטה בעולם החומר, המוצדק על ידי אינטלקטואלים ל"ריאליזם אינטגרלי", עלולה להוביל ליצירת ציוויליזציה חובקת-כל שתפסיק לחלוטין "למקם את הטוב שמחוץ לעולם האמיתי." שאיפות אנושיות, במיוחד מרדף אחרי כוח, יהפכו למטרה הבלעדית של החברה. לסיום, הוא מסכם במרירות, "וההיסטוריה תחייך לחשוב שזה המין שעבורו מתו סוקרטס וישו".<ref>Benda, Julien (1956). The Treason of the Intellectuals, W. W. Norton and Co., pp. 202–203.</ref>
==ראו גם==
* מחוץ לכוכב השקט
* המלחמה על המערב

==הערות שוליים==

==קישורים חיצוניים==

* [https://www.carmelph.co.il/product/la-trahison-des-clercs/ בגידת האינטלקטואלים], הספר באתר הוצאת כרמל-ירושלים
* ישעיהו ליבוביץ ואביעזר רביצקי, [http://www.leibowitz.co.il/ebook.asp?id=24 בגידת האינטלקטואלים], מתוך הספר ויכוחים על אמונה ופילוסופיה.
* 
* 

קטגוריה:ספרי 1927
קטגוריה:ספרים צרפתיים
קטגוריה:מסות
פלאטנו

פלאטנו
פלאטנו (בספרדית: Platano) הוא פרי ומהווה את אחד מזני הבננה השייכים לסוג Musa, M. acuminata ו-M. balbisiana.

== מאפיינים ==
באמריקה הדרומית מבחינים בין בננות לבין פלאנטנו (השני מיועד בעיקר לבישול). באירופה, הפרי הזה המצוי בשוק הם בדרך כלל זני בננות שיש לצרוך מבושלות ולא טריות. הן נקראות גם בננות ירוקות או בננות לבישול. הפרי ניתן להשגה גם בישראל.

מקור השימוש לבישול הוא מוכתב יותר על ידי המנהג מאשר על ידי ההכרח. ניתן לאכול ישירות בננות מסוג פלאטנו גם כשהן בשלות מכיוון שהעמילן הכלול בפרי הופך לסוכר במהלך ההבשלה.

הפלאטנו מכיל יותר עמילן ופחות סוכר מבננות קינוח רגילות, וזו הסיבה שהם נצרכים בדרך כלל לאחר בישול או לאחר שעברו תהליך עיבוד מזון. אם הם עדיין ירוקים אז תמיד מבושלים או מטוגנים לפני האכילה. כשהם ירוקים (לא בשלים) העיסה שלהם מאוד דחוסה והקליפה כל כך קשה שניתן להסיר אותה רק בעזרת סכין.
פלאטנו (ירוק) ובננה מצויה (צהובה)
ניתן להשתמש בפלאטנו צהובים עד שחורים גם להכנת מנות מתוקות. פלאטנו מאודים נחשבים למזינים מאוד.

פלאטנו נחשב למוצר יסוד באזורים טרופיים, הם מדורגים כמזון הבסיס העשירי בחשיבותו בעולם. באותו אופן כמו מזונות עיקריים אחרים, הם מטופלים כמו תפוחי אדמה ומזונות אחרים בעלי טעם ומרקם נייטרליים, שכן הפרי הבוסר מאודה, מבושל או מטוגן.

== פלאטנו מטוגן ==
שבבי פלאטנו
לאחר הסרת הקליפה ניתן לפרוס פלאטנו בוסר ולטגן בשמן. בצורה מטוגנת זו, פלאטנו נקראים טוסטונים, פטקונים או פלאטנינות (באזורים מסוימים של מרכז ודרום אמריקה), פלאטנוטרס (פוארטו ריקו), מריקוויטס או צ'יצ'ריטאס (קובה), צ'יפלס (אקוודור ופרו) וטוסטונים (קובה, הרפובליקה הדומיניקנית, גואטמלה, ונצואלה).

צ'יפס פלאטנו הוא חטיף פופולרי מאוד גם ב: קמרון, טוגו, ג'מייקה, גאנה, ניגריה, אל סלבדור, האיטי, גיאנה, פרו וארצות הברית.

== ערכים תזונתיים ==
ערכים תזונתיים לכל 100 גרם מוצר של כמה מזונות בסיסיים. <ref></ref>
{| class="wikitable"
!ערך תזונתי
! פלאטנו
! תפוח אדמה
! אורז לבן
|-
| מים (ג)
| 65
| 79
| 12
|-
| אנרגיה (kJ)
| 511
| 322
| 1528
|-
| חלבון (ג)
| 1.3
| 2.0
| 7.1
|-
| שומן (ג)
| 0.37
| 0.09
| 0.66
|-
| פחמימות (ג)
| 32
| 17
| 80
|-
| סיבים (ג)
| 2,3
| 2.2
| 1.3
|-
| סוכרים (ג)
| 15
| 0.78
| 0.12
|-
| סידן (מ"ג)
| 3
| 12
| 28
|-
| ברזל (מ"ג)
| 0.6
| 0.78
| 0.8
|-
| מגנזיום (מ"ג)
| 37
| 23
| 25
|-
| זרחן (מ"ג)
| 34
| 57
| 115
|-
| אשלגן (מ"ג)
| 499
| 421
| 115
|-
| נתרן (מ"ג)
| 4
| 6
| 5
|-
| אבץ (מ"ג)
| 0.14
| 0.29
| 1.09
|-
| נחושת (מ"ג)
| 0.08
| 0.11
| 0.22
|-
| מנגן (מ"ג)
| -
| 0.15
| 1.09
|-
| סלניום (מ"ג)
| 1.5
| 0.3
| 15.1
|-
| ויטמין C (מ"ג)
| 18.4
| 19.7
| 0
|-
| תיאמין B1 (מ"ג)
| 0.05
| 0.08
| 0.07
|-
| ריבופלבין B2 (מ"ג)
| 0.05
| 0.03
| 0.05
|-
| ניאצין B3 (מ"ג)
| 0.69
| 1.05
| 1.6
|-
| חומצה פנטואנית B5 (מ"ג)
| 0.26
| 0.3
| 1.01
|-
| ויטמין B<sub>6</sub> (מ"ג)
| 0.3
| 0.3
| 0.16
|-
| חומצה פולית B9 (ug)
| 22
| 16
| 8
|-
| ויטמין A (IU)
| 1127
| 2
| 0
|-
| ויטמין E (מ"ג)
| 0.14
| 0.01
| 0.11
|-
| ויטמין K<sub>1</sub> (ug)
| 0.7
| 1.9
| 0.1
|-
| בטא קרוטן (ug)
| 457
| 1
| 0
|-
| לוטאין וזאקסנטין (ug)
| 30
| 8
| 0
|-
| שומן רווי (ג)
| 0.14
| 0.03
| 0.18
|-
| שומן חד בלתי רווי (ג)
| 0.03
| 0.00
| 0.21
|-
| שומנים רב בלתי רוויים (ג)
| 0.07
| 0.04
| 0.18
|}

==קישורים חיצוניים==

== הערות שוליים ==

קטגוריה:בננה
קטגוריה:המטבח הפרואני
טרין (כלי)

סוג של טרין
הטרין (בצרפתית: Terrine) הוא למעשה כלי קיבול המשמש בסגנונות בישול. שם המאכל טרין בא משמו של הכלי. שם הכלי בא מהמילה הלטינית terrineus (עשוי מאדמה).<ref>[http://www.etimo.it/?cmd=id&id=18251&md=74988503384bb52cafa66e9140352c14 Etimologia : terrina]</ref>

== מאפיינים ==
הכלי מיוצר מהחומר המרכיב אותו, חרס (טרקוטה) או חומר קרמי, ומגדיר שתי קטגוריות של חפצים שונים הן בשימוש והן בצורתם: הטרין המובן כקערה גדולה, שבתוכה אפשר ללוש דברים או שיכול לשמש להגשת סלט, וכן כקערת אפייה.

== אפייה בטרין ==
במקור הוא מצרפת, ונמצא בשימוש בתנור אפייה מאז המאה ה-15.<ref>[http://www.cooker.net/doc/537794CBEEEB038CC1257464002C0793 Cooker.NET | Le terrine]</ref> זהו כלי קיבול המשמש לבישול, עשוי קרמיקה מזוגגת, חרסינה, חומר קרמי אחר וחרס. החומרים צריכים להיות באיכות טובה שחייבים להיות בעלי עמידות סבירה לטמפרטורות גבוהות ולשינויים תרמיים פתאומיים. בצורתו הטרין עגול או אליפסה, עם תחתית שטוחה ודפנות אנכיים גבוהים למדי, ניתן לצייד אותו בידיות המשולבות בגוף, עשויות מאותו חומר וגם במכסה. טריני זכוכית, שאינם נפוצים במיוחד, עשויים מפיירקס.

הוא נבדל מכלי אפייה קרמי בשל ממדיו הקטנים יותר, הקצוות הגבוהים יותר והאפשרות למכסה. הוא משמש באופן מסורתי לבישול פטה ותבשילי בשר אחרים הנקראים על שמו טרינים.

יש טרינים נטורליסטיים מסקרנים, בצורת חיה (ברווז, תרנגולת, אווז, חזיר בר), או בצורת ירק (כרוב, ארטישוק, שומר, דלעת), המצביעים על המרכיב העיקרי שהכלי משמש להכנתם. הטרינים המיוצרים בבאסנו ובשטרסבורג הם מפורסמים.

== ראו גם ==
* רמקין
* קאקלון

== הערות שוליים ==

קטגוריה:כלי בישול
קטגוריה:המטבח הצרפתי
קטגוריה:המטבח האיטלקי
מרטין ואליינט

מרטין וַאלִייֵנְט (בסלובקית: Martin Valjent; נולד ב-11 בדצמבר 1995) הוא כדורגלן סלובקי המשחק בעמדת הבלם במיורקה מהלה ליגה ובנבחרת סלובקיה. במהלך משחקיו בנבחרת זכה לשבחים מפרשנים ומומחי כדורגל שונים מהעולם על יכולותיו ההגנתיות יוצאות הדופן וקריאת המשחק המרשימה שלו.

== קריירה ==

באוגוסט 2018, ואליינט עבר בהשאלה למיורקה כדי לחזק את ההגנה במהלך עונת 2018/19 של הליגה הספרדית השנייה. ב-26 ביוני 2019, בעקבות עלייתה של מיורקה ללה ליגה, מימש המועדון את האופציה לרכישת הסלובקי תמורת 1.5 מיליון יורו.

== קריירה בינלאומית ==
ולג'נט זומן לראשונה לנבחרת סלובקיה על ידי יאן קוזאק למשחקים נגד הולנד ומרוקו ב-31 במאי וב-4 ביוני בהתאמה. הוא החליף את טומאש הובוקאן בדקה ה-79 של המשחק מול מרוקו בז'נבה, לציון הופעת הבכורה שלו בנבחרת הבוגרת של סלובקיה. סלובקיה הודחה כשהתוצאה הייתה 1–2 והיא לא הצליחה להשוות את המשחק.

המשחק הרשמי הראשון שלו היה במוקדמות יורו 2020 מול קרואטיה ב-6 בספטמבר 2019 בטרנבה, כאשר ואליינט שיחק כמגן ימני. סלובקיה הפסידה במשחק 4–0. באוקטובר חזר ולג'נט לנבחרת במשחק ידידות מול פרגוואי בתפקיד המועדף עליו. הפעם דווח על ההופעה שלו בצורה חיובית מאוד, וזכה לשבחים מהפרשנים ומהעיתונות המקומית.

ב-26 באוגוסט 2020, זומן על ידי נבחרת סלובקיה להשתתף בשני משחקי הפתיחה של ליגת האומות נגד צ'כיה וישראל.

== קישורים חיצונים ==

קטגוריה:סלובקים שנולדו ב-1995
קטגוריה:כדורגלנים סלובקים
קטגוריה:כדורגלני נבחרת סלובקיה
קטגוריה:כדורגלני קייבו ורונה
עונת 2008/2009 בליגת המשנה ההולנדית

עונת 2008/2009 בליגת המשנה ההולנדית הייתה העונה ה-53 של ליגת המשנה ההולנדית, שהיא הליגה ההולנדית השנייה.
בסיום עונה זו, פנלו וואלבייק העפילו לליגה הראשונה.

==מבנה==
על ניצחון הוענקו 3 נקודות ועל תיקו נקודה בודדת. הליגה כללה 20 קבוצות, 18 ששיחקו בעונה הקודמת בליגה, אליהן הצטרפו, היורדות מליגת העל, פנלו ואקסלסיור רוטרדם, ששיחקו ביניהן במשך 2 סיבובים בני 19 משחקים כל אחד - 38 מחזורים בסה"כ. בסיומם הקבוצה במקום ה-1 וזוכת הפלייאוף העפילו לליגה הראשונה.

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=#BBF3BB
| 1.||פנלו
 ||38||25||5||8||86||38||48||80||rowspan=1 align=right|העפלה לליגת העל
|-bgcolor=#BBEBFF
|2.||ואלבייק
 ||38||18||17||3||68||31||37||71||rowspan=4 align=right|העפלה לסיבוב השני בפלייאוף העלייה
|-bgcolor=#BBEBFF
|3.||קמבור
 ||38||20||9||9||68||49||19||69
|-bgcolor=#BBEBFF
|4.||זוולה
 ||38||18||9||11||58||49||9||63
|-bgcolor=#BBEBFF
|5.||אקסלסיור רוטרדם
 ||38||16||13||9||53||43||10||61
|-bgcolor=#BBEBee
|6.||מאסטריכט
 ||38||16||12||10||60||42||18||60||rowspan=1 align=right|העפלה לסיבוב הראשון בפלייאוף העלייה
|-
| 7.||גו אהד איגלס
 ||38||14||14||10||41||41||0||56
|-bgcolor=#BBEBee
| 8.||דורדרכט 90
 ||38||15||10||13||51||39||12||55||rowspan=1 align=right|העפלה לסיבוב הראשון בפלייאוף העלייה
|-
| 9.||דן בוס
 ||38||15||8||15||59||51||8||53
|-
| 10.||הלמונד ספורט
 ||38||14||11||13||50||48||2||53
|-
| 11.||אפלדורן
 ||38||15||7||16||60||67||7-||52
|-
|12.||הארלם
 ||38||15||5||18||43||56||13-||50
|-
| 13.||אמן
 ||38||13||8||17||48||68||20-||47
|-bgcolor=#BBEBee
| 14.||טופ אוס
 ||38||11||9||18||50||63||13-||42||rowspan=1 align=right|העפלה לסיבוב הראשון בפלייאוף העלייה
|-
| 15.||פורטונה סיטארד
 ||38||11||9||18||42||59||17-||42
|-
| 16.||רוסנדאל
 ||38||11||7||20||43||55||12-||40
|-bgcolor=#BBEBee
| 17.||טלסטאר ספורטקלאב
 ||38||9||12||17||42||56||14-||39||rowspan=1 align=right|העפלה לסיבוב הראשון בפלייאוף העלייה
|-
| 18.||מועדון הכדורגל איינדהובן
 ||38||9||14||15||59||80||21-||38
|-
| 19.||פיינדאם
 ||38||10||9||19||46||67||21-||36
|-
| 20.||אומניוורלד
 ||38||8||6||24||40||65||25-||30
|}

===פלייאוף העלייה===

{| class="wikitable"
|+ הסיבוב הראשון
|-
! קבוצה 1 !! תוצאה !! קבוצה 2 !! משחק 1 !! משחק 2
|-
| טלסטאר ספורטקלאב|| 0–1 || מאסטריכט || 0–0 || 0–1
|-
| טופ אוס || 0–3 || דורדרכט 90||0–2 || 0–1
|}
{| class="wikitable"
|+ הסיבוב השני
|-
! קבוצה 1 !! תוצאה !! קבוצה 2 !! משחק 1 !! משחק 2 !!משחק 3
|-
| מאסטריכט || 4–5 || דה חראפסחאפ ||2–3 ||2–2
|-
| אקסלסיור רוטרדם || 2–3 || ואלבייק || 1–2 ||1–1
|-
| זוולה || 3–6 ||קמבור || 2–1 || 1–3|| 0–2
|-
| דורדרכט 90 || 1–2 || רודה ||1–1 || 0–1
|}
{| class="wikitable"
|+ הסיבוב השלישי
|-
! קבוצה 1 !! תוצאה !! קבוצה 2 !! משחק 1 !! משחק 2 !!משחק 3
|-
| ואלבייק || 4–2|| דה חראפסחאפ || 2–0 || 1–2||1–0
|-
| קמבור || 3–3 || רודה || 0–0 || 1–1||2–2
|}

קטגוריה:עונות בליגת המשנה ההולנדית
קטגוריה:תחרויות כדורגל ב-2008
קטגוריה:תחרויות כדורגל ב-2009
הסטודיו של הצייר

פרט מתוך הציור, בוא נראה קורבה ומודלית העירום
הציור בתצוגה ב[[מוזיאון ד'אורסה]]

"הסטודיו של הצייר" (בצרפתית: L'Atelier du peintre) או בשם המלא שלו, "הסטודיו של הצייר: אלגוריה אמיתית המסכמת שבע שנים מחיי האמנותיים והמוסריים" הוא ציור שמן על קנבס משנת 1855 של הצייר הצרפתי גוסטב קורבה. הציור מוצג במוזיאון ד'אורסה בפריז.

==רקע==
קורבה צייר את הציור בעיר הולדתו אורנאן בצרפת, בשנת 1855. "העולם הגיע להצטייר בסטודיו שלי", אמר קורבה על הציור הריאליסטי. הדמויות בציור הן אלגוריות המייצגות השפעות שונות על חייו של קורבה.
בצידו השמאלי של הציור נראות דמויות מכל מעמדות החברה. במרכז הציור נראה קורבה עצמו, מצייר ציור נוף, כשהוא בגבו למודל עירום נשי, שמהווה סימבול לאמנות האקדמית. בצדו הימני של הציור נמצאים חברים ואנשים הקשורים אל קורבה, בעיקר אנשים מהאליטה החברתית של פריז, ביניהם שארל בודלר, שאמפלרי, פייר-ז'וזף פרודון והפטרון המשמעותי ביותר של קורבה, אלפרד ברויאס.

את מרבית הדמויות צייר קורבה לפי תצלומים, שכן הוא צייר את הציור בסטודיו שלו באורנאן. ברקע הציור מופיעים ציורים קודמים רבים של קורבה, שלא הספיק לצייר אותם במלואם ולכן כיסה אותם בגוון חום-אדמדם שעמעמם את פרטיהם.
קורבה אמר כי "הציור מייצג את החברה במיטבה, בשיפולתה ובאופן הממוצע ביותר שלה".

שבעה מציוריו של קורבה התקבלו לתערוכה העולמית של פריז בשנת 1855, אך ציור זה לא התקבל. כפעולה של קידום עצמי והתרסה, קורבה, בעזרתו של פטרונו ברויאס, פתח בקרבת התערוכה הרשמית תערוכה משלו בשם "ביתן הריאליזם". הייתה פעולה שהיוותה תקדים לסלון המסורבים.

==משמעוית==
* בחירתו של קורבה לציג את עצמו כמי שמצייר את נהר "לואה", שנמצא במחוז פראנש-קונטה על מנת להתריס, שכן הוא רצה להביא סמל מביתו בפרובינציה בצרפת אל לב המעגלים האמנותיים והתרבותיים של פריז.
* הגולגולת המונחת בצד שמאל של הציור על פיסת עיתון מייצגת את מותה של האמנות האקדמית.
* מקבץ החפצים למרגלות הצייד (משמאל), ביניהם גיטרה, פגיון, כובע ונעל הוא סמל למוות של התנועה הרומנטית עקב הפופולריות העולה של הריאליזם, או למותה של הרומנטיקה ביצירותיו של קורבה עצמו.
* לינדה נוכלין מפרשת את הציור כפרשנות להיות קורבה מושקע ברעיונות של שארל פורייה על סוציאליזם אוטופי, ובפרט ארגון חברתי חדש במודל של קומנות.

== קישורים חיצוניים ==

קטגוריה:ציור ריאליסטי
קטגוריה:דיוקנאות עצמיים
קטגוריה:גוסטב קורבה
קטגוריה:בעלי חיים באמנות
קטגוריה:ציורים מהמאה ה-19
קודי דראמה

קודי קאלום פייר דראמה (באנגלית: Cody Callum Pierre Drameh; נולד ב-8 בדצמבר 2001 בלונדון שבאנגליה) הוא כדורגלן אנגלי המשחק בעמדת המגן הימני בקבוצת ברמינגהאם סיטי מהפוטבול ליג צ'מפיונשיפ, בהשאלה מלידס יונייטד.

== קריירת מועדונים ==
דראמה גדל במחלקות הנוער של פולהאם ולידס יונייטד. ב-26 באוקטובר 2021 ערך את הופעת הבכורה שלו בקבוצה הבוגרת של לידס יונייטד, בהפסד 2-0 לארסנל במסגרת גביע הפוטבול ליג לעונת . ב-31 באוקטובר ערך את הופעת הבכורה שלו בפרמייר ליג, בניצחון 2-1 על נוריץ' סיטי במסגרת המחזור העשירי לעונת 2021/2022.

ב-12 בינואר 2022 הושאל דראמה לקארדיף סיטי מהפוטבול ליג צ'מפיונשיפ עד לתום עונת 2021/2022. ב-15 בינואר ערך את הופעת הבכורה שלו במועדון, בהפסד 1-0 לבלקברן רוברס במסגרת המחזור ה-27 בליגה. בסך הכל ערך 22 הופעות ליגה במדי המועדון במהלך תקופת ההשאלה.

ב-29 בינואר 2023 הושאל ללוטון טאון מהפוטבול ליג צ'מפיונשיפ עד לתום עונת 2022/2023. ב-31 בינואר ערך את הופעת הבכורה שלו במועדון, בניצחון 1-0 על קארדיף סיטי במסגרת המחזור ה-29 בליגה. הוא ערך 19 הופעות ליגה במהלך תקופת ההשאלה, בסופה העפילה לוטון טאון לפרמייר ליג.

ב-1 בספטמבר 2023 הושאל לברמינגהאם סיטי מהפוטבול ליג צ'מפיונשיפ למשך עונת 2023/2024. ב-2 בספטמבר ערך את הופעת הבכורה שלו במועדון, בתיקו 1-1 נגד מילוול במסגרת המחזור החמישי בליגה.

== קישורים חיצוניים ==

== הערות שוליים ==

קטגוריה:כדורגלנים אנגלים
קטגוריה:מגני כדורגל אנגלים
קטגוריה:כדורגלני לידס יונייטד
קטגוריה:כדורגלני קארדיף סיטי
קטגוריה:כדורגלני לוטון טאון
קטגוריה:כדורגלני ברמינגהאם סיטי
קטגוריה:אנגלים ממוצא גמבי
קטגוריה:אנגלים שנולדו ב-2001
פאלאצו דולפין מאנין

פאלאצו דולפין מאנין הוא ארמון במחוז סן מרקו הממוקם על התעלה הגדולה של ונציה. הוא ממוקם ליד פאלאצו במבו ופאלאצו דנדולו פאולוצ'י, בקרבת גשר ריאלטו.

== היסטוריה ==
הארמון נבנה על ידי משפחת האצולה האיטלקית דולפין החל משנת 1536, על מנת לשפץ את מקום מגוריהם הקודם, שכלל שני בניינים נפרדים מימי הביניים. הבנייה עלתה כ-30,000 דוקטים, והיא תוכננה על ידי האדריכל יאקופו סנסובינו.

תוכנית שיפוץ התנהלה תחת הדוג'ה הוונציאני האחרון, לודוויקו מאנין, שהזמין את העבודות לג'יאננטוניו סלבה. לאחר שנחתם הסכם קמפו פורמיו בילה לודביקו מאנין ביחידות את שנותיו האחרונות בארמון. ההסכם נחתם בערבות מסעו המוצלח של נפוליאון לכיבוש איטליה וסיים את השלב הראשון במלחמות הנפוליאוניות.

משפחתו של מאנין החזיקה בארמון עד 1867, אז נרכש על ידי הבנק הלאומי של איטליה. הארמון עבר מספר שחזורים ושיפוצים בין השנים 1968–1971 ושוב ב-2002.

== תיאור ==
החזית תוכננה בשנים 1538–1547 על ידי יאקופו סנסובינו, שתכנן גם את פינת הפאלאצו. הוא עשוי מאבן איסטרית לבנה ויש לו קשתות עגולות רחבות.

בקומה התחתונה יש שש קשתות הנתמכות על ידי שבעה עמודים, אשר ממשיכות כעמודים האיונים והקורינתיים של הקומות העליונות. לאלה יש אותו מספר חלונות בצדדים, בעוד שבמרכזם שני חלונות מרובעים.

בארמון חצר פנימית, ממנה מוביל גרם מדרגות גדול אל הקומות העליונות.

== לקריאה נוספת ==

==קישורים חיצוניים==

קטגוריה:מבנים בסגנון הרנסאנס בוונציה
קטגוריה:ונציה: ארמונות
עונת 2009/2010 בליגת המשנה ההולנדית

עונת 2009/2010 בליגת המשנה ההולנדית הייתה העונה ה-54 של ליגת המשנה ההולנדית, שהיא הליגה ההולנדית השנייה.
בסיום עונה זו, דה חראפסחאפ ואקסלסיור רוטרדם העפילו לליגה הראשונה.

==מבנה==
על ניצחון הוענקו 3 נקודות ועל תיקו נקודה בודדת. הליגה כללה בתיחלה 20 קבוצות אך לאחר התפרקות הארלם נותרו 19 קבוצות, 17 ששיחקו בעונה הקודמת בליגה, אליהן הצטרפו, היורדות מליגת העל, דה חראפסחאפ ופולנדם, ששיחקו ביניהן במשך 2 סיבובים בני 18 משחקים כל אחד - 36 מחזורים בסה"כ. בסיומם הקבוצה במקום ה-1 וזוכת הפלייאוף העפילו לליגה הראשונה.

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=#BBF3BB
| 1.||דה חראפסחאפ
 ||36||25||6||5||85||34||51||81||rowspan=1 align=right|העפלה לליגת העל
|-bgcolor=#BBEBFF
|2.||קמבור
 ||36||21||8||7||78||48||30||71||rowspan=4 align=right|העפלה לסיבוב השני בפלייאוף העלייה
|-bgcolor=#BBEBFF
|3.||אקסלסיור רוטרדם
 ||36||20||5||11||77||49||28||65
|-bgcolor=#BBEBFF
|4.||זוולה
 ||36||19||8||9||59||37||22||65
|-bgcolor=#BBEBFF
|5.||גו אהד איגלס
 ||36||18||9||9||53||33||20||63
|-bgcolor=#BBEBee
|6.||אפלדורן
 ||36||16||9||11||63||52||11||55||rowspan=3 align=right|העפלה לסיבוב הראשון בפלייאוף העלייה
|-bgcolor=#BBEBee
| 7.||דן בוס
 ||36||14||12||10||66||54||12||54
|-bgcolor=#BBEBee
| 8.||הלמונד ספורט
 ||36||16||6||14||63||53||10||54
|-
| 9.||פיינדאם
 ||36||14||11||11||57||48||9||52
|-
| 10.||מאסטריכט
 ||36||14||7||15||59||67||8-||48
|-
| 11.||רוסנדאל
 ||36||12||10||14||47||53||6-||46
|-bgcolor=#BBEBee
|12.||מועדון הכדורגל איינדהובן
 ||36||13||7||16||63||81||18-||46||rowspan=1 align=right|העפלה לסיבוב הראשון בפלייאוף העלייה
|-
| 13.||דורדרכט 90
 ||36||13||4||19||54||59||5-||43
|-
| 14.||אומניוורלד
 ||36||11||7||18||40||65||15-||40
|-
| 15.||אמן
 ||36||10||8||18||51||79||28-||38
|-
| 16.||פולנדם
 ||36||8||11||17||61||81||20-||35
|-
| 17.||פורטונה סיטארד
 ||36||7||9||20||31||57||26-||30
|-
| 18.||טלסטאר ספורטקלאב
 ||36||7||8||21||45||65||20-||29
|-bgcolor=#FF8888
| 19.||טופ אוס
 ||36||6||11||19||42||79||37-||29||rowspan=1 align=right|ירדה לליגה השלישית
|-bgcolor= #CD5C5C
| 20.||הארלם
 ||23||3||4||16||16||26||35-||13||rowspan=1 align=right|התפרקה עקב פשיטת רגל
|}

===פלייאוף העלייה===

{| class="wikitable"
|+ הסיבוב הראשון
|-
! קבוצה 1 !! תוצאה !! קבוצה 2 !! משחק 1 !! משחק 2
|-
| מועדון הכדורגל איינדהובן|| 1–0 || אפלדורן|| 1–0 || 3–2
|-
| הלמונד ספורט|| 3–3 || דן בוס||1–2 || 2–1
|}
{| class="wikitable"
|+ הסיבוב השני
|-
! קבוצה 1 !! תוצאה !! קבוצה 2 !! משחק 1 !! משחק 2 
|-
| מועדון הכדורגל איינדהובן || 2–3 ||וילם II ||1–1 ||2–1
|-
| גו אהד איגלס || 2–1 || קמבור || 2–0 ||0–1
|-
| זוולה || 3–5 ||אקסלסיור רוטרדם || 0–1 || 3–4
|-
| הלמונד ספורט || 2–3 || ספרטה רוטרדם ||2–1 || 0–2
|}
{| class="wikitable"
|+ הסיבוב השלישי
|-
! קבוצה 1 !! תוצאה !! קבוצה 2 !! משחק 1 !! משחק 2 
|-
| גו אהד איגלס || 1–3|| וילם II|| 1–0||0–1
|-
| אקסלסיור רוטרדם|| 1–1 || ספרטה רוטרדם|| 0–0 || 1–1
|}

קטגוריה:עונות בליגת המשנה ההולנדית
קטגוריה:תחרויות כדורגל ב-2010
קטגוריה:תחרויות כדורגל ב-2009
קאקלון

קאקלון (סיר פונדו) מברזל יצוק מצופה אמייל
קאקלון (בצרפתית: Caquelon) הוא כלי בישול של כלי חרס, קרמיקה, ברזל יצוק מצופה אמייל או חרסינה להכנת פונדו, הנקרא גם "סיר פונדו".

== אטימולוגיה ==
המילה משמשת בעיקר בשווייץ דוברת הצרפתית רומאנדי, אך גם בהרי היורה הצרפתיים, בסבויה, בסבויה העליונה, בואל ד'אוסטה ובבלגיה.

המילה caquelon היא כאמור ממונח צרפתי שווייצרי שמוצאה במאה ה-18 שמקורה במילת הניב המזרח צרפתי kakel (מגרמנית Kachel, "אריח מזוגג") שפירושה תבשיל חרס.<ref>Dictionnaire suisse romand. Particularités léxicales du français contemporain. Conçu et rédigé par André Thibault sous la direction de Pierre Knecht avec la collaboration de Gisèle Boeri et Simone Quenet. Édition Zoé, Carouge-Genève 1997, , p.&nbsp;202–203.</ref> המונח נמצא בשימוש נפוץ ברחבי שווייץ, ובאזורי פראנש-קונטה ופרובאנס של צרפת.

== מאפיינים ושימוש ==
תחתית הקאקלון דורשת עובי מספיק כדי למנוע שריפת הגבינה המומסת כאשר הכלי מונח על מבער אלכוהול (גזייה) על השולחן. אף על פי כן, נוצרת בתחתית שכבת גבינה משובצת הנקראת בגרמנית Grossmutter ובצרפתית: La Religieuse המשתחררת עם צריכת הפונדו ומחולקת בין הסועדים.

== קישורים חיצוניים ==

== הערות שוליים ==

קטגוריה:המטבח השווייצרי
קטגוריה:המטבח הצרפתי
קטגוריה:כלי בישול
קטגוריה:כלי הגשה
אולכסיי בייליק

אולכסיי הריהורוביץ' בייליק (באוקראינית: Олексій Григорович Бє́лік; נולד ב-15 בפברואר 1981 בדונצק) הוא כדורגלן עבר אוקראיני ששיחק בעמדות החלוץ בקבוצות שחטאר דונצק ודניפרו מליגת העל האוקראינית ובנבחרת אוקראינה. לאחר שפרש ממשחק פעיל פנה לקריירת אימון.

== קריירת מועדונים ==
בייליק גדל במחלקת הנוער של מועדון הכדורגל שחטאר דונצק, בגיל 17 החל לשחק בקבוצת המילואים של המועדון ובהמשך עבר לקבוצה הראשית של שחטאר. בייליק כמעט ולא שותף במשחקים כשחקן ההרכב הפותח, המאמן מירצ'ה לוצ'סקו העדיף לשתפו במשחקים כשחקן מחליף, אשר עשוי לשנות את התוצאה לקראת סוף המשחק.
בתחילת 2008 הושאל לקבוצת בוכום הגרמנית. באוגוסט 2008 נמכר תמורת 5.5 מיליון דולר לקבוצת דניפרו. בקבוצתו החדשה שוב שובץ בייליק לתפקיד דומה לזה שהיה לו בשחטאר. לאחר 3 שנים בדניפרו עזב לקבוצת מטאלורג זפוריז'יה, שם הפך לשחקן הרכב קבוע. בסוף עונת 2011/2012 פרש ממשחק פעיל בשל פציעה.

==קריירה בינלאומית==
בייליק שיחק בנבחרת הנוער במשך שנתיים והיה לאחד מכוכבי הנבחרת - השתתף ב־24 משחקים בהם הבקיע 15 שערים.

מנבחרת הנוער המשיך לנבחרת הצעירה. הוא שיחק 27 משחקים, הבקיע 17 שערים. בשנת 2001 היה בסגל הנבחרת באליפות העולם לנבחרות צעירות. הוא השתתף בכל ארבעת משחקי הנבחרת בטורניר, בהם הבקיע 3 שערים.

בייליק זומן לנבחרת הלאומית של אוקראינה בשנת 2004. במשחקו הראשון במדי הנבחרת (מול ) גם הבקיע שער.
הוא נכלל בסגל הנבחרת למונדיאל 2006, אך לא השתתף במשחקים, פרט למשחק רבע הגמר מול איטליה, בו נכנס כמחליף בדקה 70.

==לאחר פרישה ממשחק פעיל==
בייליק עבד כסוכן שחקנים בשנים 2015–2020. החל משנת 2022 עובד בייליק בצוות האימון של שחטאר דונצק. הוא משמש כמאמן קבוצת הנוער של המועדון.

==תארים==
* אליפות אוקראינה (3): 2001/2002 ,2004/2005, 2005/2006
* הגביע האוקראיני (2): 2001/2002, 2003/2004

==קישורים חיצוניים==

קטגוריה:כדורגלנים אוקראינים
קטגוריה:חלוצי כדורגל אוקראינים
קטגוריה:מאמני כדורגל אוקראינים
קטגוריה:כדורגלני שחטאר דונצק
קטגוריה:כדורגלני דניפרו
קטגוריה:כדורגלני בוכום
קטגוריה:כדורגלני מטאלורג זפוריז'יה
קטגוריה:דונצק: כדורגלנים
קטגוריה:כדורגלני נבחרת אוקראינה
קטגוריה:כדורגלני מונדיאל 2006
קטגוריה:אוקראינים שנולדו ב-1981
בית הקברות קסיפורה

בית הקברות קסיפורה (בהולנדית: Cassipora begraafplaats) הוא בית קברות יהודי היסטורי במחוז פארה בצפון-מרכז סורינאם. בית הקברות שוכן בקרבת ומכאן שמו.

בית הקברות שירת את היישוב היהודי הקטן שהוקם ליד נחל קסיפורה ב-1665. היישוב עצמו, שכלל בית כנסת שהיה כנראה עשוי מעץ, לא שרד והתושבים עקרו ממנו ליישוב החדש של יודנסוואנה, כ-2 קילומטרים דרומה ממנו בשנות ה-80 של המאה ה-17. לא נותרו שרידים מיישוב זה, למעט בית הקברות שהקבורה בו נמשכה עד 1873. הוכחה לרציפות הקבורה במקום התגלתה במסמך מ-1724 שבו העניק יעקב בר אברהם את השטח לשומר שתמורת הזכות לנצל את השטח לחקלאות ותמורת תשלום שנתי התחייב לשמור על בית הקברות ולאפשר לקיים את טקס הטהרה בביתו. היישוב ביודנסוואנה חרב בשריפה ב-1832 ובכך בא הקץ לקהילה היהודית העצמאית של סורינאם.

בית הקברות קסיפורה ושרידי היישוב של הוכרזו אתר מורשת עולמית במושב ה-45 של ועדת המורשת העולמית, שהתכנסה בריאד בערב הסעודית בין 10 ל-25 בספטמבר 2023.

==פעולות שיקום==
מצבות בבית הקברות
כאשר שימש אתר יודנסוואנה כמחנה מעצר לחברים לכאורה של מאיי הודו המזרחיים ההולנדיים במהלך מלחמת העולם השנייה, נוקה בית הקברות על ידי האסירים. למעלה מ-436 מצבות נחשפו בשנים אלו, אם כי צמחו שוב עשבים שוטים באתר בשנים שלאחר מכן.

בשנת 1967 בוצעה פעולת ניקיון חדשה על ידי (TRIS). עקב (1986–1992) היה האזור נטוש לזמן מה.

ב-1971 הוקמה קרן יודנסוואנה (stichting Jodensavanna) במטרה לשמר את השרידים של יודנסוואנה ובית הקברות קסיפורה. היא הוקמה מחדש ב-1998 וקיבלה אישור ממשלת סורינאם לנהל אתרים אלו. משנת 2000 שופץ האזור על ידי הקרן. גם בית הקברות נוקה שוב מצמחייה. לאחר מכן בוצעה גם פעולת ניקוי של אביבה בן-אור ורחל פרנקל שכתבו את הספר על מצבות הקבורה (ראו בקריאה נוספת), במטרה לפענח את כל הטקסטים. קמפיין ניקיון נוסף יצא בעקבותיו ב-2019 בעזרת תרומה מאת אונסק"ו.

==לקריאה נוספת==
<div style="direction: ltr;">
* Aviva Ben-Ur, Rachel Frankel, Remnant Stones: The Jewish Cemeteries of Suriname: Essays, Hebrew Union College Press, 2012, 
</div>

==קישורים חיצוניים==

<div style="direction: ltr;">
* [https://whc.unesco.org/document/192672 Nomination Text] – UNESCO
</div>

==הערות שוליים==

קטגוריה:יהדות הולנד
קטגוריה:בתי קברות יהודיים
קסיפורה
מפלדינה

מאכל פסטה מאיטריות מפלדינה
מַפְלַדִינֶה (באיטלקית: Mafaldine), הידועה גם בשם Reginette (באיטלקית "מלכות קטנות") או פשוט Mafalda או Mafalde, היא סוג של פסטה בצורת סרט.

== היסטוריה ==
סוג פסטה זה מגיע מאזור נאפולי שם הוא נקרא פעם "fettuccelle ricce" (סרטים מתולתלים).<ref>[https://www.dececco.com/gb_en/product/mafaldine-n-2/ "Mafaldine", DeCecco]</ref> מפלדינה נקרא לכבוד הולדתה של מפאלדה, נסיכת סבויה (ולכן השם החלופי "מלכות קטנות").

מפלדינה מכינים בדומה לפסטה אחרת המבוססת על סרטים כגון לינגוויני ופטוצ'יני. הוא שטוח ורחב, בדרך כלל בערך 1 ס"מ ברוחב, עם קצוות גליים משני הצדדים עם תלתל בקצוות שנשאר מוגדר היטב גם לאחר הבישול.<ref>[https://gustiditalia.com/en/products/pasta-barilla-mafaldine-500g-x-16-reginette/ "Mafaldine (Reginette)", Gusti d’Italia S.r.l]</ref>

== טריפולינה ==
הטריפולינֶה (Tripoline) הוא סוג של אטריות פסטה עם סרט, בדומה למפלדינה. זהו סרט עבה מתולם (עם תלם) בצד אחד,<ref></ref> ונמצא לרוב בתבשילי פסטה אפויים.

מאמינים שצורת פסטה זו מקורה באזור קמפניה,<ref>[https://sharethepasta.org/pasta-shapes/tripolini/ "Tripoline", National Pasta Association]</ref> שם על פי המסורת הרווחת, היא נוצרה בנאפולי לכבוד ויטוריו אמנואלה השני, מלך איטליה.

בשנות ה-30, חגגה איטליה הפשיסטית את האימפריה הקולוניאלית שלה על ידי יצירת צורות חדשות של פסטה שמזכירות את רכושה באפריקה: טריפולין (טריפולי), בנגזין (בנגזי), אסאבסי (אסאב) ואביסין (אביסיניה).

== קישורים חיצוניים ==

* [http://www.the-pasta-project.com/mafaldine-mafalda-reginette/ מפלדינה], באתר "פרויקט הפסטה"

== הערות שוליים ==

קטגוריה:סוגי פסטה
קטגוריה:המטבח הנאפוליטני
מנהרת ויקטוריה

מנהרת ויקטוריה (באנגלית: Victoria Tunnel) היא מנהרת מטען תת-קרקעית שנחפרה בעיר ניוקאסל על הטיין שבבריטניה ונפתחה לשימוש בשנת 1842. היא ננטשה בשנת 1860, אך במלחמת העולם השנייה שימשה כמקלט מפני התקפות אוויר. כיום משמש חלק ממנה כמוזיאון.

==המנהרה==
===בנייה===
המנהרה, באורך של 3.9 קילומטר, נבנתה ממכרה הפחם ליזס (Leazes) אל גדת נהר הטיין. היוזמה לחפירתה עלתה לאחר שבעלי המכרה נוכחו בקושי להוביל פחם ממנו דרך רחובותיה הצרים של העיר אל גדת הנהר, כדי להובילו משם בכלי שיט. לכך התווספו קשיים מעשיים אחרים, שעשו את הובלת הפחם בדרך זו ללא כלכלית.

המנהרה נחפרה ונבנתה במהלך שלוש שנים (1839-1842). כ-200 עובדים עסקו בבנייתה. דפנותיה רוצפו באבן והותקנה בה תקרת קשת של לבנים שתמכה בגגה. גובהה היה 2.26 מטר ורוחבה 1.91 מטר. ככזו היא התאימה למידותיו של קרון הובלת פחם סטנדרטי של התקופה. הקרונות גלשו בשיפוע על גבי פסים בכח הכובד מפי המנהרה אל המוצא ממנה, שהמרחק האנכי ביניהם היה 68 מטר. לאחר שרוקנו מתכולתם נמשכו הקרונות הריקים חזרה אל הכניסה למנהרה על ידי כבל שחובר למנוע קיטור. המנהרה נפתחה בטקס חגיגי ב-7 באפריל 1842 ונקראה על שם המלכה הצעירה והפופולרית של בריטניה, ויקטוריה.

פתיחת המנהרה הביאה להוזלה משמעותית בהובלת הפחם מהמכרה אל הנהר, אך המכרה עצמו לא היה מצליח באותה מידה והוא נסגר ב-1860. כך, המנהרה פעלה במשך 18 שנים בלבד. לאחר מכן ננטשה ונותרה בעלטה במשך שנים רבות. ב-1878 נהרס הקטע הסופי של המנהרה שהוביל אל נהר הטיין.

===במלחמת העולם השנייה===
לקראת מלחמת העולם השנייה ננקטו בערי בריטניה צעדים להגנה אזרחית על האוכלוסייה מפני הפצצות. בניוקאסל פעל מהנדס העיר להפוך את מנהרת ויקטוריה למקלט ציבורי שיוכל להכיל על פי הערכה עד ל-9,000 איש. עבודות ההכשרה של המנהרה כללו ניקיון וסיוד חלקי. נבנו בה רצפת בטון חדשה ומספר קירות הדף, למקרה של חדירת פצצה לתוכה. נפרצו שבע כניסות נוספות למנהרה, הותקנה תאורה חשמלית והוצבו בה כ-500 דרגשי עץ וכן שירותים כימיים ליד הכניסות.

לאחר תום המלחמה נחסמו כל הכניסות למנהרה פרט לאחת ורוב תכולתה הוצאה ממנה, ושוב היא ננטשה לשנים רבות. ב-1954 נשקל השימוש בה כמקלט מפני התקפות בנשק גרעיני.

===שימור וסיורים===
בשנת 1998 נפתחה המנהרה לראשונה לסיורים. ב-2006 הצליחה עיריית ניוקאסל להשיג מימון לשיקום ושימור המנהרה ופתיחתה לציבור. קטע של כ-700 מטר מנתיב המנהרה נפתח לסיורים והותקנה בו תצוגה אור-קולית.

==קישורים חיצוניים==

* [https://www.bbc.com/news/uk-england-tyne-22646845 כתבה על המנהרה], באתר חדשות ה-BBC, 2013
* [https://www.youtube.com/watch?v=Xvw3KIDsulI&ab_channel=NorthEastUpdates סרטון על המנהרה], באתר יוטיוב

ויקטוריה
קטגוריה:אירופה: מנהרות רכבת
קטגוריה:ניוקאסל
קטגוריה:המלכה ויקטוריה
מארחת הפוקימונים

מארחת הפוקימונים (ביפנית: ポケモンコンシェルジュ; באנגלית: Pokémon Concierge) היא סדרת טלוויזיה יפנית-אמריקאית בסטופ מושן, מסוגת פנטזיה וקומדיה, אשר מבוססת על הזיכיון "פוקימון" שנוצר על ידי סטושי טג'ירי. הסדרה בוימה על ידי איקו אוגאווה, נכתבה על ידי הרומי דוקי והופקה על ידי The Pokémon Company, Dwarf Studios ונטפליקס אנימציה.

הסדרה עלתה כסדרה מוגבלת לשירות הסטרימינג נטפליקס ב-28 בדצמבר 2023, בין היתר בישראל בדיבוב עברי. לסדרה הופקו 4 פרקים שכל אחד באורך 15–20 דקות.

== תקציר העלילה ==
הסדרה מתרחשת באתר נופש לפוקימונים, אליו מצטרפת מארחת חדשה בשם הארו. בכל פרק הארו עוזרת לאורח אחר במלון, במטרה לספק לו את החופשה הכי כיפית ורגועה שהוא יכול לבקש.

== מדבבים ודמויות ==
הדיבוב העברי בוים על ידי טליה ברקאי והופק על ידי תומר קאופמן בוידאופילם אינטרנשיונל.
{| class="wikitable plainrowheaders" style="text-align:center;"
!שם הדמות
!מדבב/ת ביפנית
!מדבב/ת באנגלית
!מדבב/ת בעברית
!תיאור הדמות
|-
|הארו
|רנה נונן
|קארן פוקהארה
|טליה ברקאי
|מאחרת חדשה בבית הנופש לפוקימונים
|-
|אליסה
|פיירוז איי
|אימאני חכים
|מאיה לוי
|עובדת במשרה חלקית בבית הנופש לפוקימונים
|-
|טאילר
|אייטה אוקונו
|ג'וש קייטון
|יובל גרבש
|עובד בבית הנופש לפוקימונים, כאשר הוא אחראי על התברואה, הקייטרינג ומספק שיעורי כושר.
|-
|וואטאנאבה
|יושיקו טקמורה
|לורי אלן
|נעמה כתבי
|מנהלת בית הנופש לפוקימונים
|-
|נאו
|
|ניק פישר
|נעמה שטרית
|
|}
בנוסף דיבבו בדיבוב העברי דן שצברג וספיר רון ארגמן.

== פרקים ==
{| class="wikitable plainrowheaders" style="text-align: center;"
! scope="col" style="background: #00FF00; color: #000;"|מספר הפרק בסדרה
! scope="col" style="background: #00FF00; color: #000;" |שם הפרק ביפנית
! scope="col" style="background: #00FF00; color: #000;" |שם הפרק באנגלית
! scope="col" style="background: #00FF00; color: #000;" |שם הפרק בעברית
! scope="col" style="background: #00FF00; color: #000;" |תאריך שידור מקורי
|-
|1
|! 今日からこちらで働かせていただきます
|!I’m Haru, the New Concierge
|אני הארו, המארחת החדשה!
| rowspan="4" |28 בדצמבר 2023
|-
|2
|？ どう？いま楽しい
|?What’s on Your Mind, Psyduck
|מה מטריד אותך, סאידאק?
|-
|3
|…私も早く進化したい
|…I Hope I Can Evolve Too
|גם אני רוצה להתפתח…
|-
|4
|! ようこそポケモンリゾートへ
|!Welcome to the Pokémon Resort
|ברוכה הבאה אל אתר נופש הפוקמונים!
|}

== הפקה ==
הסדרה הוכרזה לראשונה בפברואר 2023 ביום הפוקימון, כאשר הוכרז שהיא תהיה בסטופ מושן ושהיא תעלה לנטפליקס. ביולי 2023 נודע שאת הדמות הראשית של הסדרה, הארו, תדבב ביפנית רנה נונן. בנובמבר 2023 פורסם טריילר הסדרה, כשהיא עלתה לשירות הסטרימינג ב-28 בדצמבר.

== פרסים ומועמדויות ==
{| class="wikitable"
!שנה
!פרס
!קטגוריה
!מועמד(ים)
!תוצאה
!מקור
|-
!2024
!פרס אנני
|הבימוי הטוב ביותר בתוכנית טלוויזיה/שידור אנימציה
|איקו אוגאווה
|
|<ref></ref>
|}

== קישורים חיצוניים ==

* 

== הערות שוליים ==

קטגוריה:פוקימון
קטגוריה:סדרות הנפשה בסטופ-מושן
קטגוריה:סדרות פנטזיה אמריקאיות
קטגוריה:סדרות קומדיה אמריקאיות
קטגוריה:סדרות טלוויזיה יפניות
קטגוריה:נטפליקס אנימציה
קטגוריה:נטפליקס: תוכניות וסדרות
קטגוריה:סדרות טלוויזיה אמריקאיות שעלו לשידור בשנות ה-2020
מתיו טלבוט

מתיו טלבוט (באנגלית: Matthew Talbot; ) היה פוליטיקאי אמריקאי מג'ורג'יה, איש המפלגה הדמוקרטית-רפובליקנית, שב-1819, מתוקף תפקידו כנשיא הסנאט של ג'ורג'יה, כיהן במשך כשבועיים כמושל ג'ורג'יה ה-30 במקומו של המושל הקודם, ויליאם רייבן, שנפטר בעת כהונתו.
==ראשית חייו ורקע משפחתי==
מתיו טלבוט נולד במחוז בדפורד שבמושבת וירג'יניה. הוא היה צאצא לאחת המשפחות הנורמניות הוותיקות של אנגליה. סבו, שנקרא גם הוא מתיו טלבוט, היה בנו השלישי של רוזן שרוסברי העשירי. אותו מתיו טלבוט נולד באנגליה ב-1699. ב-1722 הוא הגיע לפרובינציית מרילנד עם דודנו, בנו של הרוזן טלבוט, כדי לבקר שם קרובי משפחה שהתיישבו שם, ושעל שמם קרוי מחוז טלבוט שבמרילנד. מאוחר יותר הוא השתקע במרילנד, ומשם הוא עבר למושבת וירג'יניה ונולדו לו ארבעה בנים. לאחר מות רעייתו הוא עבר למחוז בדפורד שבווירג'יניה.

לאחר מלחמת העצמאות של ארצות הברית עבר מתיו טלבוט הנכד למחוז וילקס שבג'ורג'יה. הוא שירת כקפטן במיליציה של ג'ורג'יה.
==קריירה פוליטית==
בשנים 1790–1791 שימש טלבוט כפקיד בבית המשפט הגבוה במחוז אלברט. הוא ייצג את מחוז וילקס בבית הנבחרים של ג'ורג'יה.

בסופו של דבר עבר טלבוט למחוז אוגלתורפ שבג'ורג'יה, וייצג אותו בוועידת החוקה של ג'ורג'יה ב-1795 וב-1798. ב-1808 הוא נבחר לסנאט של ג'ורג'יה, בו הוא כיהן במשך 15 שנים. בשנים 1818–1823 הוא כיהן כנשיא הסנאט.

ב-24 באוקטובר 1819, בעת כהונתו של טלבוט כנשיא הסנאט, נפטר מושל ג'ורג'יה ויליאם רייבן באופן פתאומי, ומתוקף תפקידו, הושבע טלבוט כמושל, וכיהן בתפקיד במשך כשבועיים, עד להשבעתו של המושל הנבחר ג'ון קלארק.
==מותו==
מתיו טלבוט נפטר ליד וושינגטון, ג'ורג'יה ב-17 בספטמבר 1827. הוא נטמן בבית הקברות של הכנסייה המתודיסטית המאוחדת סמירנה שבעיר. על שמו נקראו מחוז טלבוט והעיר טלבוטון, מושב המחוז, שבג'ורג'יה.

==קישורים חיצוניים==

* [https://www.nga.org/governor/matthew-talbot/ מתיו טלבוט] באתר אגודת המושלים הלאומית 
* [https://politicalgraveyard.com/bio/talbot.html#091.66.13 מתיו טלבוט] באתר The Political Graveyard 
* 

==הערות שוליים==

קטגוריה:מושלי ג'ורג'יה
קטגוריה:מושלי מדינות ארצות הברית מהמפלגה הדמוקרטית-רפובליקנית
קטגוריה:חברי האספה הכללית של ג'ורג'יה
קטגוריה:אמריקאים ממוצא אנגלי
קטגוריה:אמריקאים שנולדו ב-1767
קטגוריה:אמריקאים שנפטרו ב-1827
אסון ריג'נטס פארק

איור של האסון
אסון ריג'נטס פארק בעיר לונדון בירת בריטניה התרחש ב-15 בינואר 1867. מאות אנשים שהחליקו על פניו הקפואים של אגם החתירה בפארק נפלו לתוכו לאחר שהקרח נבקע. 40 מהם מתו. היה זה האסון החמור ביותר הקשור במזג האוויר שהתרחש בבריטניה עד לאותו זמן.

==האסון==
מזג האוויר בחודש ינואר 1867 בבריטניה היה קר באופן יוצא דופן, ופני המים של מקווי מים רבים במדינה קפאו. כך היה גם באגם החתירה שבפארק ריג'נטס שבלונדון. החלקה על הקרח הייתה ספורט פופולרי באותם ימים, ומאות אנשים יצאו להחליק על פני האגם הקפוא. ב-14 בינואר נשבר הקרח ו-21 איש נפלו לתוך מי האגם, אך כולם נמשו מתוכו בחיים.

במהלך הלילה קפא הקרח שוב. למחרת, 15 בינואר, יצאו כ-500 איש להחליק על פני האגם הקפוא, כשכ-2,000 איש נוספים צפו בהם מן היבשה. בשעה 15:30 נבקע הקרח וכמחצית מהמחליקים נפלו לתוך מי האגם הקרים, שעומקם היה כ-3.5 מטר. חלקם לא ידעו לשחות והיו נעולים במחליקיים כבדים, ולכן שקעו מתחת לפני המים. רבים נאחזו בגושי קרח כדי שלא לטבוע. הצופים באסון יצאו על האגם בסירות כדי למשות את הטובעים. אחרים תלשו ענפים מעצים כדי שישמשו כחבלי הצלה ומשכו אנשים מתוך המים. רבים נימשו ללא פגע, אך אחרים טבעו או שסבלו מתת-חום.

הוצאת גופות כל הקורבנות ממי האגם נמשכה ימים אחדים, והעובדה שפניו שבו וקפאו הקשתה על הפעולה.

==לאחר האסון==
חקירת סיבות מוות (Inquest) שנערכה בהמשך החודש הסתיימה בקביעה שכל מקרי המוות היו פרי תאונה, ללא ייחוס רשלנות לאדם כלשהו – זאת הגם שהתברר שהאחראים על הפארק שברו לפני האסון את הקרח, כדי לספק שטחי מים פתוחים לעופות המים שקיננו בו. חבר המושבעים שקבע את הקביעה המליץ לטפל בהפחתת עומק האגם. ב-1868 האגם אכן נוקז ממימיו, תחתיתו צופתה בבטון ועומקו הוגבל לכ-1.2 מטר, במטרה למנוע מקרי טביעה נוספים.

==קישורים חיצוניים==
* [https://www.theguardian.com/news/2012/jan/15/disaster-ice-skating-regents-park רשימה על האסון], באתר הגארדיאן, 2012

קטגוריה:אסונות טביעה
קטגוריה:לונדון: אסונות
קטגוריה:1867
אריק גוצ'אל

אריק גוצ'אל (בפולנית: Eryk Goczał; נולד ב-6 בנובמבר 2004) הוא נהגי מרוצי ראלי פולני המתחרה באליפות העולם בראלי-רייד בקטגוריית SSV (T4). גוצ'אל הוא המתחרה הצעיר ביותר והזוכה הצעיר ביותר בתולדות ראלי דקר לאחר שניצח את הקטגוריה בה התחרה בשנת 2023.

==קריירת מרוצים==
גוצ'אל החל להשתתף במרוצי ראלי בשנת 2019 כשהוא נוהג במכונית אפס באירועים שונים של אליפות פולין בראלי-רייד ובאחה אירופה. בשנת 2021 החל להתחרות באליפות פולין בדריפט. שנה לאחר מכן זכה באליפות.

בינואר 2023 התחרה לראשונה בראלי דקר בקבוצה של אביו, מרק גוצ'אל. במהלך המרוץ הוא קבע מספר שיאים: המתחרה הצעיר ביותר שמתחיל את התחרות, שמנצח סטייג' ושמנצח את הקטגוריה. הוא פתח בצורה טובה את ראלי דקר 2024 והוביל מתחילת המרוץ ועד ליום המנוחה, כשהוא מנצח בארבעה סטייג'ים במהלך השבוע. במהלך סוף השבוע נמצא ברכבו חלק במצמד שלא תאם את התקנות של הפדרציה הבין-לאומית לרכב והוא נפסל מהמרוץ.

==תוצאות==
===ראלי דקאר===
{| class="wikitable" width=50% style="font-size:90%;"
|-
!שנה
!קטגוריה
!יצרן
!מיקום
!ניצחונות בסטייג'ים
|-
!2023
|SSV
|Can-Am
|align="center" style="background:#FFFFBF;"|1
|align="center"| 4
|-
|}

==הערות שוליים==

קטגוריה:נהגי מכוניות מרוץ פולנים
קטגוריה:מנצחי ראלי דקר
הסופר קאפ הספרדי 2010

הסופר קאפ 2010 הוא המהדורה ה-27 במסגרת הסופר קאפ הספרדי. הטורניר הפגיש בין ברצלונה שזכתה בלה ליגה לבין סביליה שזכתה בגביע הספרדי. ברצלונה זכתה בתואר בפעם ה-9 שלה בזכות ניצחון 3–5 בסיכום שני המשחקים.

==המשחקים==
===משחק ראשון===

{| width=92%
|-
|
|
|}
{| width="100%"
|valign="top" width="50%"|
{| style="font-size: 90%" cellspacing="0" cellpadding="0"
|colspan="4"|סביליה:
|-
!width=80| !!width=80|
|-
|שוער ||1 || אנדרס פאלופ (קפטן)
|-
|מגן ימני ||24|| אבדולאי קונקו 
|-
|בלם ||2 || פדריקו פאסיו 
|-
|בלם ||14 || ג'וליאן אסקודה
|-
|מגן שמאלי ||20|| מוחמדו דאבו 
|-
|קשר הגנתי ||8 || דידייה זוקורה 
|-
|כנף ימני ||7|| חסוס נבאס
|-
|קשר אחורי ||11|| רנאטו 
|-
|קשר אחורי ||6|| רומאריק 
|-
|קיצוני שמאלי ||9 || דייגו פרוטי
|-
|חלוץ מרכזי ||10 || לואיס פביאנו 
|-
|colspan=3|מחליפים:
|-
|||13 || חאבי וראס
|-
|||4 || סבסטיאן סקילאצ'י
|-
|||19 || לוקה קיגאריני 
|-
|||15 || אלחנדרו אלפרו
|-
|-
|||16 || דייגו קאפל
|-
|-
|||12 || פרדי קאנוטה 
|-
|-
|||18 || אלברו נגרדו 
|-
|-
|colspan=3|מאמן:
|-
|colspan=4| אנטוניו אלברס
|}
|valign="top"valign="top" width="50%"|
{| style="font-size: 90%" cellspacing="0" cellpadding="0" align=center
|colspan="4"|ברצלונה:
|-
!width=80| !!width=80|
|-
|שוער ||31 || רובן מיניו
|-
|מגן ימני ||2|| דני אלבס 
|-
|בלם ||33 || סרג'י גומס
|-
|בלם ||18|| גבריאל מיליטו (קפטן) 
|-
|מגן שמאלי ||22 || אריק אבידל
|-
|קשר הגנתי ||37|| אוריול רומאו
|-
|קשר אחורי ||34 || ג'ונתן דוס סאנטוס 
|-
|קשר אחורי ||15|| סיידו קייטה
|-
|קיצוני ימני ||11|| בויאן קרקיץ'
|-
|חלוץ מרכזי ||9|| זלאטן איברהימוביץ' 
|-
|קיצוני שמאלי ||19|| מקסוול 
|-
|colspan=3|מחליפים:
|-
|||38 || אוייר אולסאבל
|-
|||35 || מארק מונייסה 
|-
|||21 || אדריאנו 
|-
|||28 || סרג'י רוברטו 
|-
|||30 || טיאגו אלקנטרה 
|-
|||20 || ז'פרן סוארס 
|-
|||10 || ליונל מסי 
|-
|colspan=3|מאמן:
|-
|colspan=4| פפ גוארדיולה
|}
|}

===משחק שני===

{| width=92%
|-
|
|
|}

==ראו גם==
*עונת 2009/2010 בלה ליגה

קטגוריה:הסופר קאפ הספרדי
קטגוריה:2010 בספורט
קטגוריה:תחרויות כדורגל ב-2010
אוולין מ. כהן

אוולין מ. כהן היא היסטוריונית אמנות אמריקאית.

== קריירה ==
כהן היא מומחית לאמנות כתבי יד יהודיים מימי הביניים.

כהן הייתה אחראית לאיחוד שני חצאים של כתבי יד יהודיים המתוארכים כהעתיקים ביותר מארצות גרמניה. בזמן שעבדה בארכיון, היא זיהתה שכתב היד החלקי של מחזור תפילה יהודי שהיא בחנה היה החצי השני של ספר תפילה שבחנה בארכיון אחר.<ref name="Goldberg">The life of Judaism, Harvey E. Goldberg, University of California Press, 2001, p. 153-4.</ref> כתב היד היה סידור התפילה האישי של קלונימוס בן יהודה מיום כ"ח בטבת ה'תש"ו (12 בינואר 1290), אסלינגן אם נקר.<ref name="Goldberg" />

כהן ידועה במיוחד בעבודתה על תפקידן של נשים יהודיות בהזמנת ספרים, בעלות ושימוש בספרים בתקופת ימי הביניים והרנסאנס. היא מציגה סידורים שנכתבו בקול הנשי, כולל כמה שכוללים, בין הברכות שמתחילות את תפילת שחרית, את הברכה "ברוך אתה אלוהים אדוני היקום, שהפכת אותי לאישה ולא גבר".

כתבי יד אחרים שכהן חקרה מציגים נשים בהארות.

כהן קיבלה את הפרס הלאומי לספרים יהודיים לשנת 1985 בקטגוריית אמנויות חזותיות על ספרה על רוטשילד מחוז 1492, שנכתב בשיתוף עם מנחם שמלצר.<ref></ref>

כהן היא בתו של הסקל כהן, לשעבר מנהל הפרסום של ה-NBA.

== ספרים ==
* A Journey through Jewish Worlds: Highlights from the Braginsky Collection of Hebrew Manuscripts and Printed Books, מאת אוולין מ. כהן, אמיל שרייבר ושרון מינץ, וואנדרס, 2010
* Pen and Parchment: Drawing in the Middle Ages, מוזיאון אטרופוליטן לאמנות פרסומים, מחבר שותף, 2007
* The Rothschild Mahzor, - Florence, 1492, 1983
* Chosen: Philadelphia's great Hebraica, מוזיאון וספרייה רוזנבך, מחבר שותף יחד עם דוד שטרן, 2007
* Omnia in Eo: Studies on Jewish Books and Libraries in Honour of Adri Offenberg Celebrating the 125th Anniversary of the Bibliotheca Rosenthaliana in Amsterdam, פיטרס מוציא לאור, מחבר שותף, 2006.
* "Hebrew Manuscript Illumination in Italy," in Gardens and ghettos: the art of Jewish life in Italy, הוצאת אוניברסיטת קליפורניה, מחבר שותף, 1989.

== קישורים חיצוניים ==
* [https://www.youtube.com/user/metmuseum#p/u/6/Vvgane7a9rc כהן מרצה] במוזיאון המטרופוליטן לאמנות

== הערות שוליים ==

קטגוריה:נשים אמריקאיות במאה ה-21
קטגוריה:היסטוריוניות אמריקאיות
קטגוריה:היסטוריונים יהודים אמריקאים
קטגוריה:חוקרות תולדות האמנות
קטגוריה:בעלות תואר דוקטור מאוניברסיטת קולומביה
קטגוריה:בעלי תואר דוקטור מאוניברסיטת קולומביה
קטגוריה:אמריקאיות שנולדו במאה ה-20
קטגוריה:אמריקאים שנולדו במאה ה-20
סיפור אהבה (סרט, 2020)

סיפור אהבה (באנגלית: Wild Mountain Thyme) הוא סרט קולנוע משנת 2020 בכתיבה ובימוי של ג'ון פטריק שנלי , עם אמילי בלאנט, ג'יימי דורנן וכריסטופר ווקן בתפקידים הראשיים.

התסריט של שנלי מבוסס על המחזה שלו "Outside Mullingar" (מחוץ למולינגר) שהועלה בברודוויי ב-2014.

שם הסרט לקוח משיר העם האירי "Wild Mountain Thyme" (טימין הבר ההררי) המושר בסרט.

הצילומים נעשו במחוז מאיו באירלנד ובניו יורק.

==תקציר העלילה==
שתי חוות סמוכות באירלנד - חוות משפחת מלדון וחיית משפחת ריילי. רוזמרי מלון (אמילי בלאנט) ואנתוני ריילי (ג'יימי דורנן) גדלו ביחד ועתה הם בעשור השלישי שלהם.

רוזמרי מאוהבת באנתוני ומנסה לחזר אחריו אבל הוא ביישן ולא מסוגל להציע לה להתחתן. במקומה הוא מדבר אל החמור ותושב הכפר קלירי (בארי מקגוורן) מפיץ זאת לכל הכפר וכולם צוחקים עליו.

אביו האלמן טוני ריילי (כריסטופר ווקן) אוהב אותו אך מיואש ממנו וסבור שלא יוכל להחזיק בחווה לאחר מותו..

הוא מתכוון להזמין את אחיינו האמיד אדם קלי (ג'ון האם) המתגורר בניו יורק ולמכור לו את החווה. אדם מגיע עם מכונית רולס רויס כדי לעשות רושם על תושבי הכפר ובעיקר על רוזמרי אותה הוא מחבב ומתכונן להציע לה נישואין.

לבקשתה הוא לוקח אותה להצגת אגם הברבורים בניו יורק כי אביה כריס (דון ויצ'רלי) אמר לה בילדותה כי היא לגביו יפה כברבור לבן. הוא מנשק אתה אבל היא מסרבת לו וחוזרת לאירלנד.

בגשם שוטף היא מספרת לו על הנשיקה ואנתוני נשבר, מנשק אותה ומציע לה נישואין.

לבסוף הם שרים יחד בפאב המקומי את "Wild Mountain Thyme" שבקהל אדם ואשתו מב ושני הוריהם שנפטרו.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|אמילי בלאנט
|רוזמרי מלדון
|
|-
|ג'יימי דורנן
|אנתוני ריילי
|
|-
|ג'ון האם
|אדם קלי
|
|-
|כריסטופר ווקן
|טוני ריילי
|
|-
|דירבלה מולוי
|אויפי מלדון
|אמה של רוזמרי
|-
|דון ויצ'רלי
|כריס מלדון
|אבא של רוזמרי
|-
|דניאלה ראיין
|מבה
|אשתו של אדם
|-
|בארי מקגוורן
|קלירי
|תושב הכפר
|-

|}

==קישורים חיצוניים==
* 

*[https://www.youtube.com/watch?v=PJGwrpb_Sao קדימון לסיפור אהבה], באתר יוטיוב
*[https://www.youtube.com/watch?v=fqO_74vDPAA אמילי בלאנט שרה ] באתר יוטיוב
*[https://www.youtube.com/watch?v=xHg7OAJbVOU פסקול הסרט], באתר יוטיוב
*[https://www.youtube.com/watch?v=LjowFiFa6p0 להקת האשה הקלטית שרה Wild Mountain Thyme ] באתר יוטיוב

קטגוריה:סרטי 2020
קטגוריה:סרטים אמריקאיים
קטגוריה:סרטים בריטיים
קטגוריה:סרטים באנגלית
קטגוריה:סרטים מבוססי מחזות
קטגוריה:סרטים אמריקאיים משנת 2020
קטגוריה:סרטי דרמה רומנטית
פיגוע השרפה בקולנוע רקס

פיגוע השריפה בקולנוע רקס היה פיגוע טרור של הצתת שריפה בקולנוע באבאדאן, איראן, ב-19 באוגוסט 1978. ארבעה טרוריסטים מונעים מקיצוניות אסלאמית, כיסו את הבניין בדלק מטוסים לפני שהציתו אותו כשמאות אנשים נעולים בפנים. בין 370 ל-470 בני אדם נרצחו בשריפה. המתקפה הובילה לפרוץ המהפכה האיראנית ב-1979, בה הופל שלטון השאה מוחמד רזה פהלווי, והתפרצות של אלימות המונית. הייתה זו מתקפת הטרור הקטלנית ביותר בהיסטוריה עד לטבח ב-1990 בשוטרים של משטרת סרי לנקה, ולאחר מכן על ידי פיגועי 11 בספטמבר.

שלטון השאה האשים בתחילה את "המרקסיסטים האסלאמיים" בשריפה ומאוחר יותר דיווח כי חמושים איסלאמיים הציתו את האש. מפגינים נגד השאה האשימו באופן שקרי את סאוואכ, המשטרה החשאית האיראנית, בהצתת האש. אף על פי שחמושים איסלאמיים היו אחראים למתקפה, האופוזיציה האסלאמית הרוויחה מאוד מהאסון מבחינת תעמולה בגלל האווירה הכללית של חוסר אמון וזעם. איראנים רבים השתכנעו מהדיסאינפורמציה, שהזינה את הלהט הגוברת נגד השאה.

לדברי רוי מוטהידה, היסטוריון אמריקאי שחיבר את Mantle of the Prophet, "אלפי איראנים שחשו נייטרליים וחשבו עד אז שהמאבק הוא רק בין השאה ותומכי המולות השמרנים הדתיים, הרגישו שהממשלה עשויה להוציא אותם להורג כדי להציל את עצמה. לפתע, עבור מאות אלפים, התנועה הייתה העסק שלהם."

== קישורים חיצוניים ==

קטגוריה:פיגועי טרור באיראן
קטגוריה:המהפכה האיראנית
קטגוריה:פעולות טרור ב-1978
כף אנג'לה

כף אנג'לה (בערבית: رأس أنجلة; בצרפתית: Cap Angela) הוא לשון יבשה הנחשב מאז שנת 2014 לנקודה הצפונית ביותר בתוניסיה ובאפריקה היבשתית כולה.<ref></ref>

הכף ממוקם לחופי הים התיכון, כ־12 קילומטרים מצפון־מערב לעיר ביזרטה (שהיא העיר הצפונית בתוניסיה ובאפריקה היבשתית) וכ־65 קילומטרים מצפון־מערב לבירה תוניס.

== קישורים חיצוניים ==

== הערות שוליים ==

קטגוריה:לשונות יבשה
קטגוריה:תוניסיה: גאוגרפיה
יעקב אביגדור (חכם באשי)

יַעֲקֹב אֲבִיגְדוֹר (1790, ה'תק"ן–1870, ה'תר"ל) היה רב וחכם באשי של קושטא.

אביגדור מונה לחכם באשי של קושטא בשנת 1860. בזמן כהונתו נמשכה המחלוקת על בית הספר המודרני שהקים אברהם שלמה דה קמונדו, ואביגדור צידד בהמשך פעילות בית הספר. בהתערבות הממשלה העות'מאנית הוקמה ועדת רבנים בהשתתפות הרב חיים פלאג'י מאיזמיר, הרב יקיר גירון מאדירנה והרב מנחם הכהן בן ארדוט מסרס (הרב אשר קובו מסלוניקי נעדר מפאת חוליו), שהכריעה לטובתו של אביגדור ונגד יצחק אקריש בהתירה את פתיחת בית הספר בתנאים מסוימים.

המחלוקת שהתעוררה סביב הנהגתו הביאה את השלטונות להעבירו מתפקידו בשנת 1863, ותחתיו מונה הרב יקיר גירון. אביגדור המשיך לשמש לאחר מכן בתפקיד רב הכולל של קושטא.

==הערות שוליים==

קטגוריה:האימפריה העות'מאנית: רבנים ראשיים
קטגוריה:איסטנבול: רבנים
קטגוריה:נושאי משרת חכם באשי של קושטא
קטגוריה:רבנים ספרדיים
101 כלבים דלמטים (אלבום מחזמר)

101 כלבים דלמטים הוא אלבום מחזמר שהולחן על ידי חזי שקד, נכתב על ידי אסף אשתר והוקלט על ידי מיקי קם, אורנה ומשה דץ, דנה אינטרנשיונל, ירון ברלד, קובי מימון וחני נחמיאס. אלבום המחזמר יצא לאור בדצמבר 2014, בהוצאת המשרד מ.מ. הפקות, כאלבום הרשמי של המחזמר, "101 כלבים דלמטים".<ref name=":0" />

בנוסף לאלבום המחזמר, פורסם אלבום וידאו שכלל את כל המחזמר המלא.

== רקע ==
אלבום המחזמר כמו גם הווידאו כוללים את הצגת חג החנוכה המבוססת על ספרה רב-המכר של דודי סמית, שנכתב בשנת 1964 באנגליה.<ref></ref> ההצגה מגוללת את סיפורם של 101 כלבים דלמטים, שנחטפים על ידי מעצבת האופנה – קרואלה דה ויל (בגילומה של הזמרת-יוצרת הישראלית דנה אינטרנשיונל).<ref name=":0" />

קרואלה הפכה לעשירה באמצעות אוסף מעילי הפרווה הגדול שלה.<ref name=":1"></ref> בעזרת זוג הגנבים (ירון ברלד וקובי מימון), היא חוטפת את הגורים מרחבי אנגליה ומחביאה אותם במקום סודי במטרה להפוך אותם למעילים. בעליהם (אורנה ומשה דץ) נחלצים לעזרה ביחד עם זוג אומנות (חני נחמיאס ומיקי קם) שמנסים יחד להציל את כל הגורים מקרואלה.<ref name=":1" />

== רשימת רצועות ==

== קישורים חיצוניים ==

* "[https://www.youtube.com/watch?v=DpYjslCmUdE&t קרואלה שחור לבן]" באתר יוטיוב

== הערות שוליים ==

קטגוריה:אלבומי וידאו מ-2014
קטגוריה:פסקולים מ-2014
קטגוריה:אלבומי דנה אינטרנשיונל
קטגוריה:אלבומי מחזמר
קטגוריה:אלבומי וידאו בעברית